Widerøen lento 933

Widerøen lento 933 oli Widerøen matkustajalento Norjan Berlevågista Mehamniin 11. maaliskuuta 1982. DHC 6 Twin Otter -tyyppinen kone syöksyi maahan Omgangissa. Onnettomuudessa menehtyivät kaikki 15 koneessa ollutta. Koneen hylky löytyi kaksi päivää kestäneen etsinnän jälkeen, mutta yksi uhreista jäi kateisiin. Onnettomuustutkintakomissio ei pystynyt vahvistamaan varmaa syytä onnettomuudelle, mutta todennäköisimpänä pidetään teknistä vikaa. Tapahtuma-aikaan lähistöllä oli käynnissä Naton harjoitus, ja mediassa sai paljon huomiota teoria, että brittiläinen hävittäjä olisi törmännyt koneeseen. Monet silminnäkijät kertoivat nähneensä matalalla lentäneen Harrier-koneen alueella, vaikka virallisen tiedon mukaan näin ei ollut. Vuonna 2002 NRK esitti dokumenttiohjelman, jossa esiin nousi uusia silminnäkijöitä. Tämän seurauksena suurkäräjät tilasi uuden tutkinnan, mutta vajaat kolme vuotta myöhemmin valmistuneessa raportissa ei annettu tukea hävittäjäteorialle.

Lähteet

Lento-onnettomuudet Norjassa
Vuoden 1982 lento-onnettomuudet
Gamvik